######

УГОВОР

о издавању лекова и потрошних медицинских средстава војним осигураницима

Закључен дана :\_\_\_\_\_\_\_\_\_\_\_\_\_\_\_\_\_\_\_\_\_. године

ИЗМЕЂУ УГОВОРНИХ СТРАНА:

РЕПУБЛИКА СРБИЈА

МИНИСТАРСТВО ОДБРАНЕ

СЕКТОР ЗА БУЏЕТ И ФИНАНСИЈЕ

**Фонд за социјално осигурање војних осигураника**

**Београд, Крунска бр. 13, (у даљем тексту Фонд за СОВО)**

**кога заступа потпуковник др Радан Костић, директор**

 **ПИБ: 106070529**

 **матични број: 17677675**

 **телефон: 011/3203-137**

 **телефакс: 011/3000-312**

 **мејл: fondsovo@mod.gov.rs**

 **текући рачун број: 840-14650-22**

и

**Здравствена установа апотека**

**(у даљем тексту: Апотека) са седиштем**

**ул. коју заступа директор**

 **ПИБ:**

 **матични број:**

 **телефон:**

 **телефакс: :**

 **мејл:**

 **број рачуна:**

 **који се води код**

**I ПРЕДМЕТ УГОВОРА И ОПШТЕ ОДРЕДБЕ**

Члан 1.

Овим уговором уређују се права и обавезе између уговорних страна Фонда за социјално осигурање војних осигураника (у даљем тексту: Фонд за СОВО), као корисника услуга и Апотеке као даваоца услуга, ради снабдевања војних осигураника лековима, a на терет средстава Фонда за СОВО.

Члан 2.

Под војним осигураницима у смислу овог уговора, подразумевају се:

1. **осигурана лица Фонда за СОВО** (у даљем тексту: осигурана лица) и то: професионална војна лица (официри, подофицири и професионални војници), корисници војних пензија и чланови породица наведених категорија осигураних лица, који имају оверена здравствена документа издата од стране Фонда за СОВО и
2. **друга лица осигурана за одређене случајеве** (у даљем тексту други осигураници) и то: војници на служењу војног рока, лица у резервном саставу док се налазе на дужности у Војсци Србије, ученици, кадети, и лица на стручном усавршавању и оспособљавању за официре и подофицире који поседују оверена здравствена документа издата од стране надлежних организацијских јединица Министарства одбране и Војске Србије.

Овај уговор се закључује на основу понуде која је саставни део овог уговора.

Члан 3.

Под лековима из овог уговора подразумевају се готови лекови за хуману употребу, према важећем Правилнику о листи лекова Републичког фонда за здравствено осигурање (у даљем тексту: Правилник о листи лекова) и потрошна медицинска средства*,* као и лекови са негативне листе лекова.

Под потрошним медицинским средствима подразумевају се (завоји, газе, компресе, папирна вата, вата, колостоме, уростоме, кесе, дискове, катетере, пелене за одрасле, игле за пенове, ланцете и траке за мерење шећера, потрошни материјал за спољну портабилну инсулинску пумпу и др).

Члан 4.

Ако у пребивалишту војног осигураника, односно у месту службовања војног осигураника нема војне апотеке, односно војне здравствене установе, Апотека може издати лекове из члана 3. овог уговора војном осигуранику на основу прописаног и важећег рецепта који прописује Републички фонд за здравствено осигурање (у даљем тексту: РФЗО)

Ако у месту где постоји војна апотека, односно војна здравствена установа, нема ниједан од препарата заштићеног назива генеричког састава прописаног лека, фармацеут или друго овлашћено лице војне апотеке или војноздравствене установе на рецепту означава, у складу са чланом 5. ставом 5 овог уговора, да се прописани лек може подићи у цивилној апотеци, односно цивилној здравственој установи и то оверава својим потписом и печатом установе.

За потребе војних осигураника Апотека ће, изузетно на оверен рецепт од стране војне апотеке, рецепт изабраног лекара и уз конзилијарно мишљење специјалистичке службе надлежне Војноздравствене установе, издати лекове који се не налазе у Правилнику о листи лекова.

Члан 5.

Лекови се прописују од стране надлежног лекара војноздравствене установе или цивилне здравствене установе на обрасцима рецепта који су прописани у Министарству одбране и Војсци Србије и које прописује РФЗО или на обрасцу за који се одлучи здравствена установа која пружа услуге војним осигураницима.

За осигурана лица Фонда за СОВО рецепт садржи следеће податке: име и презиме и јединствени матични број грађана.

За друге осигуранике поред података из става 1 и број војне поште која је издала здравствену књижицу.

Поред наведених података рецепт треба да има потпис и факсимил лекара, печат здравствене установе и датум прописивања лека.

Уколико на залихама у војној апотеци или војноздравственој установи нема лека, на полеђини рецепта, прописаног у војној здравственој установи, утискује се штамбиљ са текстом:“Прописани лек или потрошно медицинско средство може се подићи у цивилној здравственој установи-апотеци“

**II ПРАВА И ОБАВЕЗЕ УГОВОРНИХ СТРАНА**

Члан 6

Апотека је у обавези да на терет средстава обавезног здравственог осигурања изда лекове из члана 3. и члана 4. става 3 овог уговора под следећим условима:

1. да је лек прописан на војном рецепту и оверен од стране фармацеута из војне апотеке или овлашћеног лица војно здравствене установе.
2. да је лек прописан на обрасцу лекарског рецепта ЛР-1, у месту где не постоји војноздравствена установа, или где постоји војноздравствена установа али се одређена здравствена услуга примарног нивоа здравствене заштите не може пружити у војноздравственој установи.

 3. да се лекарски рецепт, односи на осигурано лице;

 4. да се прописани лек налази на Листи лекова,

 5. ако се прописни лек не налази на листи лекова, апотека ће лек издати

 искључиво уз копију конзилијарног мишљења (оригинал на увид) која

 мора бити приложена уз рецепт,

 6. Лекови са Ц и Д листе издају се искључиво уз рецепт и конзилијарно

 мишљење

 7. да су све прописане рубрике на обрасцу лекарског рецепта, уредно и

 читко попуњене;

8. да је лекарски рецепт, односно налог прописао надлежни лекар.

9. да се на конзилијарном мишљењу налазе потписи три различита лекара и

 да је оверено печатом војноздравствене установе.

Члан 7

Апотека је у обавези да у свим огранцима, односно јединицама за издавање готових лекова истакне јасно и читљиво обавештење осигураним лицима следеће садржине:

''Апотека има закључен уговор са Фондом за социјално осигурање војних осигураника за издавање лекова и потрошних медицинских средстава војним осигураницима на основу лекарског рецепта ''.

Члан 8.

Апотека је у обавези да код издавања лека осигураном лицу обезбеди присуство дипломираног фармацеута.

На огранке Апотеке се сходно примењује став 1. овог члана.

Ако апотека, која је основана као установа у свом саставу има огранке, уговор се закључује само за огранке који су у саставу апотеке у време закључења уговора, односно који су обухваћени понудом.

Апотека основана као установа нема право да после рока за закључење уговора издаје лекове, у складу са овим уговором, у новом огранку који није био у понуди за закључење уговора, као и огранку који је био у понуди за закључење уговора, а који промени адресу која је наведена у понуди и за чији је почетак рада на новој адреси, у складу са законом, неопходно доношење решења о испуњености услова за обављање фармацеутске делатности од стране надлежног здравственог инспектора.

Новим огранком, у смислу одредби овог уговора, у коме Апотека нема право да издаје лекове на терет обавезног здравственог осигурања, сматра се и организациона јединица (огранак) Апотеке у коју је извршен премештај седишта и у којој се врши издавање лекова, ако та организaциона јединица није наведена у понуди за закључење овог уговора.

Ако у току уговорног периода дође до промене форме апотеке (наставак рада предузетника у форми установе) или статусне промене, на основу којих се обезбеђује, у складу са законом, континуитет права и обавеза из уговорног односа са Фондом за СОВО, лекови из члана 3. и члана 4. става 3 овог уговора могу се издавати осигураним лицима само у огранцима који су били обухваћени обавезом издавања лекова у време закључења уговора, односно који су наведени у понуди.

За настале промене из овог члана става 3 до 6 Апотека може покренути поступак за измену уговора у складу са чланом 25. ставом 2 овог уговора.

Апотека је у обавези да обавештава Фонд о организационим и другим променама од значаја за спровођење овог уговора, најкасније у року од осам дана од дана наступања промене.

Члан 9.

Апотеке је у обавези да изда лек који је прописан на лекарском рецепту и да потписом војног осигураника на рецепту потврди пријем издатих врста и количине лекова.

Ако Апотека нема прописан лек, овлашћено лице апотеке може да изда лек истог састава, исте или ниже цене, који се у промету налази под другим именом ако, уз објашњење, на то пристане војни осигутраник коме је лек прописан.

Апотека је у обавези да сваку замена лека из става 2 овог члана назначи на рецепту.

Апотека је у обавези да води евиденцију о врсти и количини лекова које је издала у складу са ставом 2. овог члана и да о томе Фонду за СОВО доставља тромесечни извештај.

Члан 10.

У спровођењу овог уговора Апотека је у обавези да се придржава одредби закона којим се уређује здравствена заштита, закона којим се уређује здравствено осигурање, закона којим се уређују лекови и медицинска средства и општих аката за спровођење ових закона, као и добре фармацеутске праксе.

Члан 11.

Апотека је у обавези да у процесу извршавања уговорних обавеза врши континуирано праћење и унапређење квалитета рада, у складу са општим актом о показатељима квалитета здравствене заштите, који је донео министар надлежан за послове здравља.

**III КВАЛИТЕТ ПРОИЗВОДА**

Члан 12.

Издати лекови морају да одговарају признатим стручним прописима, односно нормама квалитета и стандардима у складу са важећим Законом о лековима и медицинским средствима и другим прописима о лековима, отровима и опојним дрогама.

**IV РОКОВИ ИЗДАВАЊА**

Члан 13.

Апотека је у обавези да обезбеди потребан асортиман лекова из члана 1. овог уговора ради редовног и континуираног снабдевања војних осигураника.

Ако Апотека не располаже леком на дан када се војни осигураник обрати Апотеци за издавање лека, обавезна је да га обезбеди најкасније у року од три дана, изузев у случајевима из члана 14. овог уговора.

Важност прописаног рецепта је 30 (тридесет) дана од дана прописивања.

Након истека рока из става 3 овог члана, прописани рецепт се не може реализовати.

Члан 14.

У случају да Апотека није у могућности да у потпуности извршава уговорне обавезе, услед поремећаја на тржишту или из неких других разлога, дужна је да одмах обавести Фонд за СОВО и достави извештај о проблемима у вези са снабдевањем лековима и предлогом мера за њихово отклањање.

**V ЦЕНА**

Члан 15.

Апотеци се за испоручене готове лекове признаје маржа у висини од 12%, а за испоручена потрошна медицинска средства признаје се маржа у висини од 4%. За лекове на рецепт за лечење ХИВ инфекције и хепатитиса Б признаје се маржа од 6%.

Цена лека се утврђује на основу цене лека која је постигнута у заједничкој централизованој јавној набавци Фонда за СОВО и РФЗО, која се увећава за маржу из става 1 овог члана.

Ако је у спроведеном поступку централизоване јавне набавке постигнута нижа цена лека у односу на цену лека постигнуту у претходном поступку заједничке централизоване јавне набавке, цена лека који је набављен у претходном поступку јавне набавке и налази се на залихама апотеке у тренутку закључења оквирног споразума може се примењивати најдуже у року од 10 дана рачунајући од дана објављивања оквирног споразума закљученог између РФЗО, Фонда за СОВО и добављача на интернет страници РФЗО.

Поред цена за издате лекове и помагала, Апотеци се признаје и порез на додату вредност, у складу са законом којим се уређује порез на додату вредност.

Ако је у спроведеном поступку централизоване јавне набавке постигнута виша цена лека у односу на цену лека постигнуту у претходном поступку заједничке централизоване јавне набавке, апотека је у обавези да лек који је набављен у претходном поступку јавне набавке и налази се на залихама апотеке у тренутку закључења оквирног споразума фактурише по цени из претходног поступка јавне набавке најдуже у року од 10 дана рачунајући од дана објављивања оквирног споразума закљученог између Републичког фонда, Фонда за СОВО и добављача на интернет страници Републичког фонда.

Информација о закључивању оквирног споразума објављује се на интернет страници Републичког фонда.

Изузетно, за лекове са Листе лекова за које цена није утврђена у поступку заједничке централизоване јавне набавке, у смислу става 2. овог члана, уговор са апотеком закључује се на основу набавне цене лека, умењене за попусте исказане у фактури добављача, која не може бити виша од цене лека утврђене Листом лекова.

По окончању поступка заједничке централизоване јавне набавке примењују се цене лекова постигнуте у том поступку. Цене лекова које су постигнуте у поступку заједничке централизоване јавне набавке објављују се на порталу Републичког фонда.

Цене лекова који нису обухваћени Правилником о листи лекова утврђују се на основу важеће Одлуке о ценама лекова за употребу у хуманој медицини, а чији је режим издавања на рецепт.

**VI НАЧИН ФАКТУРИСАЊА**

Члан 16.

За издате лекове на рецепт из члана 3. и члана 4. става 3. овог Уговора за потребе војних осигураника, Апотека ће вршити фактурисање на следећи начин:

За лекове издате војним осигураницима из члана 2. став 1 тачка 1) овог уговора фактуре - рачуни достављају се на исплату надлежној орагнизационој јединици Фонда за СОВО, по територијалној припадности апотеке или огранка апотеке.

За лекове издате војним осигураницима из члана 2. став 1 тачка 2) овог уговора, фактуре - рачуни на исплату доставља се војној пошти у којој се наведено лице налази са службом.

Члан 17

Апотека испоставља фактуру за пружене услуге два пута месечно и то:

1. до 20. у месецу за пружене услуге у првој половини текућег месеца и
2. до 5. у месецу за пружене здравствене услуге у другој половини предходног месеца.

Уз фактуру из става 1. овог члана Апотека ће доставити спецификацију за извршене услуге која треба да садржи: име и презиме војног осигураника, ЛБО, назив, количину и појединачну цену лека, износ зарачунате марже, износ ПДВ-а, износ наплаћених партиципација. Апотека ће у спецификацији означити који лекови су са позитивне листе, а који су ван листе издати на основу конзилијарног мишљења или да се ради о потрошном медицинском средству.

 Члан 18.

Поред фактура из члана 17. овог уговора, Апотека обавезно доставља, односно прилаже посебно сортиране – паковане припадајуће рецепте, односно налоге.

Рецепти, налози и копије конзилијарних мишљења на основу којих су издати лекови, морају бити сложени и означени редним бројевима као у спецификацији.

На паковањима у којима су достављени рецепти, налози и конзилијарна мишљења потребно је назначити назив и број апотеке у којој су издати, редни број паковања за ту апотеку, период на који се односе и укупан број садржан у том паковању за назначени период.

Уколико се приликом контроле рецепата, односно налога утврди да нису паковани, односно паковања обележена на начин утврђен у ст. 2. и 3. овог члана, вратиће се Апотеци заједно са фактуром.

Члан 19

Апотека је у обавези да осим штампане доставља и електронску фактуру у облику XML слога чију ће шему Фонд за СОВО доставити апотеци након успостављања техничких услова за примену.

Након успостављања истог Апотека је дужна да најкасније три месеца од пријема XML шеме обезбеди техничке и организационе претпоставке за електронску комуникацију и размену података са информационим системом Фонда за СОВО и почне са достављањем електронских фактура.

До успостављања електронске фактуре из става 2 овог члана Апотека је у обавези да Фонду за СОВО доставља податке о издатим лековима на електронском медију или мејлом у ексел табели са подацима задатим у табели о фактурисању, која ће бити објављена на сајту Фонда за СОВО.

Техничко упутство за попуњавање табеле може се преузети са сајту Фонда за СОВО.

Члан 20.

Апотека је у обавези да до првог испостављања фактура обезбеди техничке и организационе претпоставке за електронску комуникацију и размену података са Фондом за СОВО у складу са чланом 19 ставом 3.

Апотека је у обавезидау периоду важења овог уговора прати промене у техничком упутству и да их благовремено имплементира у свој информациони систем.

**VII УЧЕШЋЕ ВОЈНИХ ОСИГУРАНИКА У ТРОШКОВИМА ЗДРАВСТВЕНЕ ЗАШТИТЕ**

Члан 21

За издате лекове на рецепт партиципација се наплаћује војним осигураницима и члановима њихових породица у складу са важећом Одлуком о учешћу војних осигураника и чланова њихових породица у трошковима здравствене заштите (''СГ РС'' бр.63/2006).

За издате лекове, партиципација се наплаћује војним осигураницима и члановима њихових породица и то:

1. Лекови са Листе А и А-1 Правилника о листи лекова прописују се и издају уз наплату партиципације у висини од 20 динара по једном паковању лека односно у складу са важећом Одлуком о учешћу војних осигураника и чланова њихових породица у трошковима здравствене заштите (у даљем тексту: Одлука о учешћу).
2. Лекови са Листе Б прописују се и издају уз наплату у износу од 20 динара по једном налогу, односно у складу са важећом Одлуком о учешћу.
3. Лекови са Листе Ц и Д издаваће се без наплате партиципације, уз конзилијарно мишљење специјалистичке службе надлежне војно здравствене установе.
4. Потрошна медицинска средства издају се војним осигураницима уз наплату од 20 динара по једном рецепту, - налогу, односно у складу са важећом Одлуком о учешћу.

Од плаћања партиципације или било ког другог вида трошкова здравственог осигурања ослобођени су:

1. други осигураници из члана 2. став 1 тачка 2)
2. војни осигураници из тачке 3) и 4) Одлуке о учешћу

Укупан износ рачуна за издате лекове војним осигураницима умањиће се за износ наплаћене партиципације.

**VIII РОК ПЛАЋАЊА**

Члан 22.

Уговорне стране су се споразумеле да се обавезе за издате лекове и реализоване рецепте измирују у року од 45 (четрдесетпет) дана од дана настанка обавезе. Под даном настанка обавезе подразумева се датум службеног пријема рачуна у деловодству Фонда за СОВО.

Уколико се приликом контроле уочи да је фактура неисправна, иста ће бити враћена апотеци на исправку, а датумом настанка обавезе сматраће се датум пријема исправног рачуна у деловодству Фонда за СОВО.

За плаћање након истека рока из става 1 овог члана Фонд је дужан да плати затезну камату у висини важеће каматне стопе.

**IX КОНТРОЛА ИЗВРШАВАЊА УГОВОРНИХ ОБАВЕЗА**

Члан 23.

Апотека је сагласна да Фонд за СОВО врши контролу извршавања обавеза из овог уговора.

Контролу врши службено лице/а Фонда за СОВО непосредним увидом у медицинску, финансијску и осталу документацију Апотеке.

Апотека је у обавези да, у циљу вршења контроле, стави на увид сву неопходну документацију из става 2 овог члана.

Ако се у поступку контроле у Апотеци утврде неправилности у погледу издатих лекова, односно помагала, Апотеци ће се оспорити фактурисани износ и/или раскинути уговор под условима из члана 27. овог уговора.

На захтев Фонда за СОВО, Апотека је у обавези да достави потребне податке и извештаје.

**X РЕШАВАЊЕ СПОРОВА**

Члан 24.

Уговорне стране су сагласне да све спорове који проистекну у вези са закључивањем и спровођењем овог Уговора, решавају споразумно.

Уколико се настали спор не може решити на начин предвиђен у ставу 1 овог члана, уговорне стране су сагласне да је за вођење судског спора надлежнан суд у Београду.

**XI ПРЕЛАЗНЕ И ЗАВРШНЕ ОДРЕДБЕ**

Члан 25.

Уговор ступа на снагу даном потписивања од стране овлашћених лица обе уговорне стране и важи до 30.04.2021. године.

Измене одредби овог Уговора могуће су уз обострану писану сагласност уговорних страна, закључивањем Анекса уговора.

Апотека која има закључен уговор о издавању лекова војним осигураницима и члановима њихових породица, за услуге које је пружила пре потписивањa овог уговора обавезе Фонда за СОВО регулисаће се у складу са одредбама из уговора који је био на снази пре потписивања овог уговора.

Члан 26.

За све што није изричито прецизирано овим уговором примењују се одредбе Закона о облигационим односима.

Члан 27.

.

Уговорне стране могу споразумно раскинути овај уговор престанком интереса уговорних страна за предмет овог уговора. Уговор се може отказати на предлог једне од уговорних страна, под условом да о томе у писаној форми обавести другу уговорну страну најкасније 15 дана пре дана са којим се жели отказати уговор.

.

Овај уговор се може једнострано раскинути, уз отказни рок од 15дана, због:

1. неиспуњења, односно кршења уговорних обавеза,

2) неквалитетног или неажурног испуњавања уговорних обавеза,

3**)** издавања лекова у огранцима који нису наведени у понуди Апотеке на

 основу које је закључен овај уговор.

Фонд за СОВО има право да у свако време, без отказног рока, једнострано раскине уговор у следећим случајевима:

1. стечаја Апотеке,
2. онемогућавања вршења контроле извршавања уговорних обавеза у смислу члана 23. овог уговора,
3. издавања лекова, односно помагала без присуства дипломираног фармацеута, у смислу члана 7. овог уговора,
4. ако не врши или престане да врши издавање лекова, војним осигураницима.

Члан 28.

.

Уговор је сачињен у 4 (четири) истоветна примерка, по два за сваку уговорну страну.

ДИРЕКТОР ДИРЕКТОР

 потпуковник

 др Радан Костић

Печат и потпис Печат и потпис